Sunday for lovers: Abantu abatsha abasaluxabisanga usuku lwangecawe

Sunday for lovers: Abantu abatsha abasaluxabisanga usuku lwange cawe 

Ukanti sona isizukulwana sama 80’s esakhulela endlini ye cawe, esaqeqeshwa ukuba imini yecawe yimini engcwele yokunqula naso kubanakala ngathi sele sidikwe yiyokosa ngoba ubuninzi babo uyakubabona emalwandle ngemini yecawa bezivisa kamnandi ngeenyembezi zika Victoria. Ingaba esisizukulwana simkhalele uThixo okanye nguThixo ofulathele esisizukulwana? Nalo ke uphando luyaveza ukuba ulutsha lwa ngoku alunamsebenzi na cawe. Inintsi into esingayifunda ngoku maluga nenkolo, kuba zikhona izizathu ezenza ukuba ulutsha lungayixabisi indlu engcwele.

 Ingaba mhlawumbi inkolo iphalelwa lixesha? 
Ukuba ikhona into enjalo ethi nayo inkolo ihamba nexesha mhlawumbi singathi eli lilixa lokuphelelwa kwenkolo. Ingaba sithetha ukuthini xa sithi eli lilixa lokuphelelwa kwenkolo? Ingaba inkolo yinto ephelewayo? Impendulo echanekileyo ayikho kulombuzo okwangoku kodwa kona kukhona utshintsho olwenzekayo ehlabathini malunga neenkolo yaye oku kuqale ukuqapheleka  emva kwesifo se COVID-19. Igama langengcawe lide lathiywa ngelamakhumsha ukuba yi ‘’Sunday for lovers’’, ulutsha lwangoku luchitha lemini nezinqanda mathe zalo. Leyo yinto evamise ukwenziwa ngabelungu, ngoku kubonakala ngathi ulutsha luthatha iindlela zasentshona kakhulu. Kusekude engqinibeni malunga nomsebenzi wokubuyisela umntu omnyama kwingcambu zakhe.

Kwigcuntswana lolutsha lukhona ulutsha olungakwaziyo ukuya ezinkonzweni nokuba sele lunolangazelelo kuba bengabantu abaphantsi kwe LGBTQ+. Olu lutsha luzifumana lungudinga sithebeni kuba kalok inkolo ayibavumeli ukuba bangene endaweni engcwele ngelithi uThixo akasazi isini sabo kwaye asamnkelekanga. Kuye kuthi ke ngokuba beziva bechwethelwa bucala ngabantu bakhethe ukungayi endlini yokunqula. Ngoko ke ezi zezinye izinto ezidala ulutsha luchasele endlini ka Thixo.https://goodmenproject.com/featured-content/the-hidden-pain-of-lgbtq-youth-in-the-church/
category:Sunday_for_lovers
category:Ulutsha
category:Inkolo